Publication: Magyar Közlöny
Issue: MK-2004-8 (Year: 2004, Number: 8)
Era: 2004-2010
Section: 14 1/1986. (II. 21.) ÉVM—EüM együttes rendelet 7. § (1) bekezdése.
Paragraph Index: 530

a) A I. közútkezelési szolgáltatási osztályba sorolt közútnál, ha a hóréteg vastagsága eléri a 3—5 cm-t, a hóekézést indokolt megkezdeni. A hóesés megszûnése után — 15—20 cm leesett hómennyiség esetén — a hóeltávolítást 6 órán belül javasolt elvégezni. A II. közútkezelési szolgáltatási osztályba sorolt közutaknál, ha a lehullott hóréteg vastagsága eléri az 5—10 cm-t, a hóeltávolítást indokolt megkezdeni. A hóesés megszûnése után — 15—20 cm leesett hómennyiség esetén — a hóeltávolítást 6 órán belül javasolt elvégezni. Az I. és II. közútkezelési szolgáltatási osztályba besorolt közutak melletti járda hóeltakarítását a közút szolgáltatási osztálya szerint indokolt elvégezni. A III. közútkezelési szolgáltatási osztályba sorolt közutaknál, ha a lehullott hóréteg 15—20 cm, a hóeltávolítást a hóesés megszûnése után 24 órán belül indokolt elvégezni. A IV. és az V. közútkezelési szolgáltatási osztályba sorolt közutaknál, az I., a II. és a III. közútkezelési szolgáltatási osztályra elõírt feladatok elvégzése után szükséges a személygépkocsival történõ járhatóságot biztosítani. A VI., VII. közútkezelési szolgáltatási osztály esetében a tömegközlekedési jármûvek megállóiban — a járda (amennyiben az peron) területén — a I. közútkezelési szolgáltatási osztály rendelkezései szerint, egyéb esetekben a települési önkormányzat — lakosság igényeihez igazodó — szabályozása szerint javasolt eljárni. Földutak és kerékpárutak esetében a hóeltakarítást a települési önkormányzat — a helyi igényeknek megfelelõen — saját hatáskörben szabályozza.

Source: https://magyarkozlony.hu/hivatalos-lapok/3f1300618026180e41a263834607f863fcdf757f/dokumentumok/620ba227373e66fba290ef7d19ee25f87b005e27/letoltes